Συμφωνική Ορχήστρα Αριστοτελείου Πανεπιστημίου Θεσσαλονίκης

Η Συμφωνική Ορχήστρα του Αριστοτέλειου Πανεπιστημίου Θεσσαλονίκης είναι ελληνική συμφωνική ορχήστρα με έδρα τη Θεσσαλονίκη και πρόκειται για τη μεγαλύτερη και παλαιότερη πανεπιστημιακή ορχήστρα της Ελλάδας.

 Ιστορία 
Η ορχήστρα δημιουργήθηκε με απόφαση των πρυτανικών αρχών του Αριστοτελείου Πανεπιστημίου Θεσσαλονίκης, τον Φεβρουάριο του 1999. Ειδικότερα, σχηματίστηκε από τον πρύτανη Μιχάλη Παπαδόπουλο και έδωσε την πρώτη της συναυλία τον Ιούνιο του 1999. Η συγκρότηση αυτή προέκυψε από τη θεώρηση ότι πέρα από μαθήματα, εργαστήρια, σπουδαστήρια, κλινικές και βιβλιοθήκες, μια πιο άμεση και ζωντανή επικοινωνία των μελών της πανεπιστημιακής κοινότητας, τόσο μεταξύ τους όσο και με την κοινωνία της πόλης της Θεσσαλονίκης, θα μπορούσε να πραγματοποιηθεί μέσω της μουσικής και δη της ορχηστρικής.

Η ορχήστρα του Α.Π.Θ. είναι μοναδική περίπτωση πανεπιστημιακού μουσικού συνόλου, η οποία δεν δημιουργήθηκε για αυτόν τον σκοπό, για κάποια εκδήλωση ή σειρά εκδηλώσεων, αλλά έχει θεσμική διάρκεια 25 χρόνων. Mοναδική είναι, επίσης, και για τον λόγο ότι τα μέλη της είναι φοιτητές διαφόρων τμημάτων του ιδρύματος και όχι αποκλειστικά του Τμήματος Μουσικών Σπουδών.
μικρογραφία|Η ορχήστρα και οι χορωδίες του Α.Π.Θ. επί σκηνής, κατά τη διάρκεια χριστουγεννιάτικης συναυλίας, τον Δεκέμβριο του 2022.|αριστερά|230x230εσ
Στα είκοσι χρόνια λειτουργίας της, με την υποστήριξη της πρώτης οργανωτικής επιτροπής της (Δημήτρης Θέμελης, Πάτροκλος Γεωργιάδης, Χρήστος Αντωνόπουλος, Επαμεινώνδας Κριεζής και Γεώργιος Παπανικολάου) και υπό την καθοδήγηση του αρχιμουσικού Δημήτρη Δημόπουλου, έχει παρουσιάσει επιτυχώς έργα του συμφωνικού ρεπερτορίου, τόσο εντός όσο και εκτός του ΑΠΘ, συμμετέχοντας σε ποικίλες εκδηλώσεις σε πόλεις όπως οι Καβάλα, Φλώρινα και Δίον και στο εξωτερικό. Έχει συμμετάσχει σε διεθνή φεστιβάλ στην Ισπανία και τη Γερμανία (Βερολίνο), όπου έπαιξε σε μία από τις πλέον φημισμένες αίθουσες του κόσμου, την έδρα της Φιλαρμονικής του Βερολίνου. Επίσης, συμμετείχε στην Παγκόσμια Συνάντηση της Σύμης. Μετά από πρόσκληση του προέδρου του, έδωσε συναυλία στην έδρα του Ευρωπαϊκού Δικαστηρίου στο Λουξεμβούργο. Έδωσε σειρά συναυλιών σε πολλά ελληνικά δημόσια πανεπιστήμια, φεστιβάλ (Φεστιβάλ Ολύμπου, Φεστιβάλ Cosmopolis) και στο Μέγαρο Μουσικής Θεσσαλονίκης. 

Έχει συνεργαστεί με ορχήστρες της Θεσσαλονίκης (Ορχήστρα Κρατικού Ωδείου Θεσσαλονίκης) και του εξωτερικού (Φοιτητική Φιλαρμονική Ορχήστρα του Τύμπινγκεν). Συνεργάζεται σταθερά με όλες τις χορωδίες του Α.Π.Θ. (Χορωδία «Γιάννης Μάντακας», Χορωδιακό Εργαστήρι Τμήματος Μουσικών Σπουδών και Χορωδία «Τρισεύγενη Καλοκύρη»), το Σύνολο Παλαιάς Μουσικής του Τμήματος Μουσικών Σπουδών, ενώ έχει συνεργαστεί και με την αυστριακή χορωδία «Chor Haag».

Τον Νοέμβριο του 2021 το ΤΜΣ ανέλαβε την εποπτεία της ορχήστρας και ανέθεσε την καλλιτεχνική της διεύθυνση στον διευθυντή ορχήστρας και επίκουρο καθηγητή του τμήματος Βλαδίμηρο Συμεωνίδη, με σκοπό την αναδιοργάνωση και την επιστροφή της στο μουσικό γίγνεσθαι της πόλης, ύστερα από δύο χρόνια απουσίας λόγω της πανδημίας.

 Καλλιτεχνική και μουσική διεύθυνση 
μικρογραφία|Ο Βλαδίμηρος Συμεωνίδης, καλλιτεχνικός διευθυντής και αρχιμουσικός της ορχήστρας.

 Δημήτρης Δημόπουλος (1999–2019)
 Βλαδίμηρος Συμεωνίδης (από το 2019)
 Δομή και διοίκηση 
Η Συμφωνική Ορχήστρα του Α.Π.Θ. υποστηρίζεται οικονομικά από την Εταιρεία Αξιοποίησης και Διαχείρισης της Περιουσίας του πανεπιστημίου και διαχειριστικά από το Τμήμα Δημοσίων Σχέσεων.

 Καλλιτεχνική διεύθυνση 
 Βλαδίμηρος Συμεωνίδης, Επίκουρος Καθηγητής Τμήματος Μουσικών Σπουδών

 Οργανωτική επιτροπή 
 Στέλλα Λάββα, Αντιπρύτανης Διοικητικών Υποθέσεων και Φοιτητικής Μέριμνας, τέως Κοσμητόρισσα  Σχολής Καλών Τεχνών 

 Νικόλαος Βαρσακέλης, Καθηγητής Τμήματος Οικονομικών Επιστημών

 Κωνσταντίνος Τσούγκρας, Καθηγητής Τμήματος Μουσικών Σπουδών

 Γεώργιος Σακαλλιέρος, Καθηγητής Τμήματος Μουσικών Σπουδών

 Βλαδίμηρος Συμεωνίδης, Επίκουρος Καθηγητής Τμήματος Μουσικών Σπουδών

 Διεύθυνση παραγωγής/Επικοινωνία και δημόσιες σχέσεις 
 Κωνσταντίνος Κατσούλης, φοιτητής Τμήματος Μουσικών Σπουδών

 Δισκογραφία 
Η Συμφωνική Ορχήστρα του Α.Π.Θ. έχει εκδώσει τέσσερις δίσκους με ζωντανές ηχογραφήσεις συναυλιών της. Ένας δίσκος, στο πλαίσιο του εορτασμού των ενενήντα χρόνων του Α.Π.Θ., περιείχε τη συναυλία με έργα του Μίκη Θεοδωράκη, ο οποίος συμμετείχε ενεργά στην προετοιμασία της συναυλίας και, μάλιστα, διηύθυνε μέρος των έργων, με την ερμηνεία του Άξιον Εστί και με σολίστ τον Γιώργο Νταλάρα. Επίσης, έχει εκδώσει δίσκο το 2008 με το Ρέκβιεμ του Βόλφγκανγκ Αμαντέους Μότσαρτ από ηχογράφηση στην Αίθουσα Τελετών του Α.Π.Θ.

 Πρόγραμμα «Νέοι Σολίστ του Α.Π.Θ.» 
μικρογραφία|Ο Μάριος Σπορίδης (δεξιά), η Νάγια Μυσερλή (κέντρο) και ο Κωνσταντίνος Κατσούλης (αριστερά) μετά την χριστουγεννιάτικη συναυλία της ορχήστρας τον Δεκέμβριο του 2023.
Το πρόγραμμα «Νέοι Σολίστ του Α.Π.Θ.» δίνει την ευκαιρία, ύστερα από πραγματοποίηση διαγωνισμού, σε νέους ταλαντούχος και ανερχόμενους μουσικούς, μέλη της ορχήστρας και του πανεπιστημίου, να «αναμετρηθούν» με την συμμετοχή σε ένα μουσικό σύνολο. Μέσα από ένα κοντσέρτο ή σολιστικά μέρη, οι νεαροί σολίστ μπορούν να ξεδιπλώσουν τη δεξιοτεχνία, τη ερμηνευτική και καλλιτεχνική τους δεινότητα. Νέοι μουσικοί που έχουν συμμετέχει στο πρόγραμμα αυτό είναι οι Νάσια Σιαμέτη (βιολί), Κωνσταντίνος Κατσούλης (πιάνο), Μάριος Σπορίδης (φλάουτο), Νάγια Μυσερλή (άρπα) και Γιώργος Γεωργιάδης (φωνή).
 Παραπομπές 

 Εξωτερικοί σύνδεσμοι 


 Σελίδα στο Facebook
 Σελίδα στο Instagram
 Σελίδα στο LinkedIn

Κατηγορία:Αριστοτέλειο Πανεπιστήμιο Θεσσαλονίκης